Elmentünk otthonról és kihívtuk magunkat - The Life Explorers
DIY, Green, Outdoor
Szerző Papp Zoltán Ekkor: 2020.04.21. 2020.04.23.
Találtunk egy hosszú távú befektetést. Nem veszélytelen, de manapság különösen jó hír, hogy kesztyűben is lehet csinálni.
Nem, nem váltunk úri bűnözővé, hacsak nem tekintjük véteknek, hogy két kollégánk ma a karantén kellős közepén felkerekedett, és egy egész álló napot fektetett az anyagbeszerzésre, hogy megvalósíthassuk, amit kitaláltunk. Meg fogtok lepődni, hogy mi az!
Fákat fogunk ültetni.
S, hogy mi ebben a kihívás?
Mutatjuk a beszélgetést:
– Szervusz Berci! 150 fát kérünk szépen!
– 2.000 lett. Maradhat?
Lábpacsi megvolt, majd irány haza! Pontosabban a tanyára, ahol nagyjából két napunk maradt, hogy ezt a tekintélyes csemetecsapatot el is ültessük ebben a pokoli szárazságban.
Az egyik gyülekezet tagjai korábban ugyan felajánlották a segítségüket, ha egyszer majd…, de ezzel sajnos most nem tudunk élni a kialakult helyzet miatt.
Ezzel most ketten fogunk megküzdeni. Ugyanakkor így lett mégis csapatmunka. Hiszen a csapat egyik fele elhozta a fákat, mi pedig elültetjük őket.
S, hogy mi ebben a veszélyes?
Hogy versenyt futunk az idővel. A szó minden értelmében…
Kövessétek az oldalunkat, és figyeljétek a számlálót! Holnap kezdünk! 😉
erdőerdősítésfafásításfaültetésültetés
Előző poszt Megváltani az időt
Következő poszt Sokat akart a szarka